  Туспуктэм: Удмуртиысь тӧролэн но кивалтэтлэн пресс-службазы Майя Бывальцева Яр ёросысь лулчеберетъя но шутэтсконъя «Юбилейный» центрын тупатъянэз йылпумъязы. Ужъёсты «Культура малой Родины» ӵектосъя быдэстӥзы. Со сярысь Удмуртиысь тӧролэн но кивалтэтлэн пресс-службазы ивортӥз. Лэсьтӥськисьёс юртлэсь цокользэ тупатъязы, азьзэ керамогранит плитаосын шобыртӥзы. 2017-тӥ арын пластик укноос пуктылӥзы, 2018-тӥ арын липетсэ выльдӥзы вал. 2020-2021 аръёсы пырон азьзэ но сьӧросъёстын тупатъязы. 2019-тӥ арын «Культура» йӧскалык ӵектос улсын кинозал усьтӥзы. Со дырысен 1 сюрс 746 сеансъёсы 7 сюрслэсь трос адями ветлӥз ни. Лулчеберет юртын 22 клубъёс ужало, пиналъёс но быдэ вуымтэос понна театр но эктон кружокъёс усьтэмын. Одӥгез тужгес яркыт ужрадзы – Флор Васильев нимо «Тюрагай» но «Пичи Тюрагай» ёрос премиосты сётон. Тодэ вайытом, азьвылгес Сьӧлта ёросысь Сюромошур гуртысь лулчеберет юртэз тупатъям бере усьтӥзы. Тегъёс: тупатъянужъёс Лулчеберет Яр Удмуртия  